Goccius de Nostra Signora de Monte Claro
osiat Santa Maria Chiara
(Cagliari – Pirri)

rit.
Salve, o Virgini Immaculada
De su Spiritu Santu isposa
Salve, o Stella luminosa,
Maria Virgini e Clara..

1.
Stella clara rispendenti
Filla de Deus umanada,
De Deus Mamma Immaculada
Sposa de s’Onnipotenti, 
Chi unu totu de su niente
Cun su cumandu creada

2.
Rosa Candida purissima
Se s’empiricu giardinu
De Gesus lillu Divinu
Mamma virgini castissima; 
Sant’Aurora splendentissima
De sa luxi sospirada.

3.
O Columba celestiali
Totu candida maria
Assu mundu ses benia
Senza mancia originali; 
Senza de culp’attuali
Santissima preservada.

4.
Gemma ricca incomparabili
De sa sacra miniera,
Celestiali Luminera
Graziosa bell’ineffabili
Risplendenti ed ammirabili
De is Angelus adorada,

5.
Esulta, esulta, Maria,
Giai chi ses de grazias piena,
Chi de is grazias ses sa vena
Gloria ses de sa gloria
Sa celesti gerarchia
Ti cuntemplat incantada.

6.
Sagrossanta divina Sposa
Soggiornant’in su giardinu
Aundi su lillu Divinu
Sta cun tui, Mistica Rosa,
Maria santa gloriosa
De Gesus mamma istimada.

7.
Bella in s’ortu celestiali
Vaga tra lillus e rosas
Regina de is magestosas
De sa corti imperiali; 
Delizia universali
In su xelu decantada,

8.
Totu bella ses Maria
Senza mancia originali,
Tui delizia universali,
Tui grandesa, gloria mia; 
De s’angelica gerarchia
Regina ses coronada.

9.
Luminosa risplendenti
Clara stella de su mari,
Luxi sola singulari
De sa luxi prus lucenti
Clara stella sorprendenti
Ab eternu preparada.

10.
O Suprema Imperadora
De s’imperiu sempiternu
De su celesti guvernu
Sempiterna Guvernadora
Sias de nosu protetora
Potentissima e abogada.

11.
Aggradessi, o dulzi Maria,
Is onoris chi t’offereus,
Fai ch’in celu t’adoreus
Cun s’eletta Gerarchia
Cun s’angelica melodia
Ti canteus Immaculada.

Filia electa Onnipotentis,
Digna Montes Jesu Christi,
Quem tu Virgo peperisti,
Sponsa digna Procedentis; 
Stella nautae confidentis
Virgo virginum Praeclara.